b'\n_START_ARTICLE_\nHeinrich Trettner\n_START_SECTION_\n\xc5\xbdivljenjepis\n_START_PARAGRAPH_\nTrettner je 1. aprila 1925 vstopil v Reichswehr; sprva je slu\xc5\xbeil kot konjeni\xc5\xa1ki \xc4\x8dastnik v 18. konjeni\xc5\xa1kem polku._NEWLINE_1. novembra 1926 je bil preme\xc5\xa1\xc4\x8den v Pehotno \xc5\xa1olo Dresden, kjer je zaklju\xc4\x8dil \xc5\xa1olanje 31. julija 1927. 1. novembra istega leta je bil poslan \xc5\xa1e v Konjeni\xc5\xa1ko \xc5\xa1olo Hannover, kjer je prav tako uspe\xc5\xa1no zaklju\xc4\x8dil \xc5\xa1olanje 31. julija 1928. 31. oktobra 1932 je bil odpu\xc5\xa1\xc4\x8den iz kopenske vojske, saj je bil naslednji dan, 1. novembra 1932, sprejet v vojno letalstvo. 30. septembra 1933 je uspe\xc5\xa1no zaklju\xc4\x8dil letalsko \xc5\xa1olanje; sprva v Letalski \xc5\xa1oli Braunschweig, nato v Zra\xc4\x8dno-radijski \xc5\xa1oli Berlin, pri Lufhansi in pri Kraljevem italijanskem vojnem letalstvu._NEWLINE_Med 1. oktobrom 1933 in 31. julijem 1935 je bil dodeljen \xc5\xa0olskemu in\xc5\xa1pektoratu pri Rajhovskem letalskem ministru; isto\xc4\x8dasno pa je bil med 1. majem 1934 in 31. julijem 1935 \xc5\xa1e adjutant poveljnika Letalske \xc5\xa1ole Kitzingen. 1. avgusta 1936 pa je postal adjutant poveljnika Letalske \xc5\xa1ole Magdeburg, 1. aprila 1936 pa adjutant in glavni personalni \xc4\x8dastnik (IIa) v \xc5\xa1tabu III. vi\xc5\xa1jega zra\xc4\x8dnega poveljnika v Dresdnu._NEWLINE_5. oktobra 1936 je za\xc4\x8del \xc5\xa1olanje v okviru 3. te\xc4\x8daja v II. zra\xc4\x8dni vojni \xc5\xa1oli v Berlinu; kon\xc4\x8dal jo je 21. novembra istega leta. \xc5\xbde naslednji dan je postal adjutant, glavni personalni \xc4\x8dastnik in poveljnik \xc5\xa1tabne enote Legije Kondor. Med 15. septembrom 1937 in 13. januarjem 1938 pa je bil poveljnik eskadrilje v okviru Legije Kondor. 14. januarja 1938 je pri\xc4\x8del novo \xc5\xa1olanje, tokrat na Zra\xc4\x8dni vojni akademiji, ki jo je uspe\xc5\xa1no kon\xc4\x8dal 30. junija 1938.  1. julija 1938 je postal operativni \xc4\x8dastnik (Ia) 7. letalske divizije; od 1. januarja 1939 pa do 14. decembra 1940 pa je hkrati opravljal \xc5\xa1e dol\xc5\xbenost svetovalca v In\xc5\xa1pektoratu padalskih sil Rajhovskega letalskega ministrstva._NEWLINE_Med 15. decembrom 1940 in 6. aprilom 1942 je bil operativni \xc4\x8dastnik XI. letalskega korpusa, nato pa je 7. aprila 1942 postal vr\xc5\xa1ilec dol\xc5\xbenosti na\xc4\x8delnika \xc5\xa1taba XI. letalskega korpusa. Uradno je postal na\xc4\x8delnik \xc5\xa1taba \xc5\xa1ele 2. septembra 1943.  4. oktobra 1943 je dobil dol\xc5\xbenost, da formira 4. padalsko divizijo; 1. junija 1944 je postal poveljnik le-te divizije, kateri je poveljeval do 3. maja 1945. Tega dne je postal ameri\xc5\xa1ki vojni ujetnik, pozneje je bil preme\xc5\xa1\xc4\x8den v britansko vojno ujetni\xc5\xa1tvo, nekaj \xc4\x8dasa pa je pre\xc5\xbeivel tudi kot nizozemski vojni ujetnik. 6. aprila 1948 je bil izpu\xc5\xa1\xc4\x8den iz ujetni\xc5\xa1tva._NEWLINE_2. novembra 1956 je vstopil v Bundeswehr s \xc4\x8dinom generalmajorja. Do 14. septembra 1959 je bil vodja Logisti\xc4\x8dnega oddelka SHAPE-a v Parizu, nato pa je bil do 28. februarja 1960 dodeljen Vodstvenemu \xc5\xa1tabu kopenske vojske Zveznega obrambnega ministrstva. _NEWLINE_Med 1. marcem 1960 in 30. septembrom 1963 je bil poveljnik I. korpusa. 1. oktobra 1963 je za\xc4\x8del novo \xc5\xa1olanje pri Vodstvenemu \xc5\xa1tabu kopenske vojske Zveznega obrambnega ministrstva. _NEWLINE_1. januarja 1964 je postal generalni in\xc5\xa1pektor Bundeswehra; ta polo\xc5\xbeaj je zasedal do 24. avgusta 1966. Upokojil se je 25. avgusta 1966.'